**Záróvizsga tételek**

**Kulturális mediáció MA szak**

1. Nyelv és kultúra a premodern, és későmodern társadalmakban.
2. Kultúra és kommunikáció. A kultúraközi kommunikáció lehetőségei és eszközei az elektronikusan mediatizált kommunikáció korában.
3. Hogyan tükrözi a nyelv – Suitbert Ertel nyomán – gondolkodásunk dogmatikusságát? Mire következtethetünk, ha egy ember DQ-ja rövid időn belül jelentősen megemelkedik?
4. Az etikailag megítélhető cselekvés folyamatának formális elemzése.
5. Három szabadon választott történeti etikai irányzat ismertetése.
6. A kulturális antropológia helye a tudományok között és szerepe a társadalomtudományok fejlődésében. A kulturális antropológia alapeszméi.
7. A kulturális fogyasztás és részvétel mintázatai, egyenlőtlenségei és az ezeket magyarázó szociológiai tényezők, magyar és külföldi kutatások elemzése.
8. A többkultúrájúság elméleti diskurzusai, vitapontjai, politikái, gyakorlatai.
9. Az identitás helyi és regionális szegmensei.
10. Helyi-regionális fejlesztés és önkormányzás.
11. Ismertesse a magyar társadalom kulturális fogyasztói csoportjainak főbb jellemzőit! Mely jellemzők kulcsfontosságúak a kulturális közösségek animációja szempontjából?
12. Mi a kapcsolat a két fogalom között: „kulturális közösségek animációja” és „aktív állampolgárság”?
13. A társadalmi-kulturális azonosságtudat és a pozitív érzelmi állapot kapcsolata a tárgyi környezettel.
14. Az esztétikai konvenciók, képzetek és az ízlés szerepe a tárgy- és környezetkultúrában.
15. Az örökségfogalom történeti dimenziói. Múlt, történelem, emlékezet, tradíció – az örökség-paradigma újfajta beágyazódása. Kultúra és örökség. Az örökségfogalom népszerűségének okai. Az örökség globalizációja.
16. Az örökségturizmus kínálata. Az örökségattrakciók típusai. Az örökségturizmus kínálatának trendjei. Az örökségkínálat tér- és területi kapcsolati. Az örökségturizmust támogató szolgáltatások.
17. Ismertesse az UNESCO világörökségi program lényegét és röviden mutassa be a magyarországi helyszíneket!
18. Ismertesse az „Európa Kulturális Főváros” kulturális projekt és az EKF Pécs 2010 program lényegét, eredményeit, nehézségeit!
19. A marketingszemlélet a művészeti mediációban. Művészetmarketing-menedzsment: a piaci és a piaci jellegű (külső) kapcsolatok marketingszemléletű tervezése és szervezése, MIR, termékfejlesztés. Művészet és üzlet. Kreatív menedzsment.
20. Kulturális-művészeti attrakciók tervezése.
21. Határolja be az emberi erőforrás-fejlesztéshez kapcsolódó jogi hátteret, elsődlegesen a kulturális mediáció vonatkozásában!
22. Mutassa be a kulturális tevékenység jogszabályi kereteit! Milyen hatások érik, illetve változások jellemzik e területet a XXI. században?
23. A kulturális értékközvetítés új lehetőségei, jelenségei és problémái az internet, a közösségi oldalak, a web 2.0 korszakában.
24. A hálózati tanulás lehetőségei, változatai a közösségi média körülményei között.
25. Kommunikációs stílusok sajátosságai és kezelése. A kommunikációs stílus megnyilvánulása különféle csatornákon.
26. Befolyásolási módok és lehetőségek a különböző kommunikációs helyzetekben. Az empátia szerepe a befolyásolásban.
27. Fejtse ki, hogy a rendszerváltás óta milyen változásokon ment keresztül a múzeumi kultúraközvetítés hazánkban! Határozza meg a múzeumi kultúraközvetítés (különösen a múzeumpedagógia) innovációját támogató hazai intézményeket, szervezeteket, programokat és kezdeményezéseket!
28. Határozza meg, hogy miként vállalhat szerepet egy múzeum a felnőttek fomális, informális és nonformális tanulásában! Egy konkrét intézmény tevékenységének elemzésén keresztül ismertesse a múzeumandragógia jó gyakorlatát!
29. A kulturális erőforrásokba történő beruházás fogalmának értelmezése (időérték, jelenérték, pénzügyi tervezés, stratégia és portfólió).
30. A kulturális javak piaci értelmezése és fogyasztásukat befolyásoló tényezők.
31. Vázolja a kultúra finanszírozásának lehetséges módjait! Eladható a kultúra?
32. Hogyan járulhat hozzá a kulturális/kreatív ipar egy adott terület versenyképességének fokozásához? Értelmezze a 3T-t!
33. A nagy kulturális projektek koordinálási, irányítási, ellenőrzési kérdései.
34. A projekt életciklusa, felépítése, az eredményessége és mutatói.
35. A tudományok rendszere (történeti és mai megoldások ismertetése)
36. A tárgy, mint kulturális médium elemzsének szempontjai. A tárgyak összetett jelentés tartalmának interpretációja, közvetítő-értelmező eszközrendszere.

2018. szeptember 1.